text: Efterlyser vidner til hasarderet kørsel
  12 december 2011 kl. 15.32
  Politiet efterlyser folk, som var ved at blive kørt ned af en tysk personbil på gaden i Skærbæk i fredags. Politiet fulgte efter den grå bil i en civil vogn og så flere, som måtte springe for livet.
  Den grå Peugeot kørte fra Rømø til Skærbæk i tiden mellem kl. 14.15 og 14.30. 
  Bilen kørte hasarderet og blev forfulgt af en sort VW Touran med to betjente. 
  Betjentene bemærkede bl.a. en ældre kvinde, der øjensynligt måtte vige for den tyske bil i Storegade foran Skærbæk Museum. 
  Hun og andre, der måtte have følt sig i fare, vil politiet gerne tale med. 
  Den tyske bil har nummeret FDKX808.
  